
నాగచైతన్య కథానాయకుడిగా నటిస్తోన్న ‘సవ్యసాచి’ చిత్రంలో తమిళ హీరో మాధవన్ నటిస్తున్నారు. కాకపోతే ఈ సినిమాలో ఆయనది మెయిన్ విలన్ రోల్! అవును. అత్యంత విశ్వసనీయ సమాచారం ప్రకారం మాధవన్ తొలిసారిగా తెలుగులో.. అదీ విలన్ పాత్రలో కనిపించనున్నారు. మణిరత్నం చిత్రం ‘సఖి’తో తెలుగు ప్రేక్షకులకు మాధవన్ సుపరిచితులే. గతంలో తెలుగులో ఆఫర్లు వచ్చినా భాషా సమస్యతో వాటిని వదులుకున్నారు మాధవన్. ఇప్పుడు దర్శకుడు చందూ మొండేటి చెప్పిన కథ, అందులో తనకు ఆఫర్ చేసిన పాత్ర ఆయనకు బాగా నచ్చిందనీ, అందుకే గ్రీన్సిగ్నల్ ఇచ్చారనీ తెలిసింది. ఇటీవల విజయ్ సేతుపతితో కలిసి మాధవన్ చేసిన తమిళ చిత్రం ‘విక్రమ్ వేద’ సంచలన విజయం సాధించి, ఆయనకు మరింత మంచి పేరు తెచ్చింది. ఈ మధ్య వచ్చిన ‘గురు’ చిత్రంలో వెంకటేశ్ చేసిన పాత్రను అంతకు ముందు తమిళంలో పోషించింది ఆయనే. ‘సవ్యసాచి’ ద్వారా ఇప్పుడు ఆయన నేరుగా తెలుగు ప్రేక్షకుల ముందుకు రానున్నారు. ‘ప్రేమమ్’ తర్వాత నాగచైతన్య, చందూ మొండేటి కాంబినేషన్లో తయారవుతున్న ఈ చిత్రాన్ని మైత్రీ మూవీ మేకర్స్ సంస్థ నిర్మిస్తోంది. అనుపమ పరమేశ్వరన్, అను ఇమ్మాన్యుయేల్ నాయికలుగా నటిస్తోన్న ఈ చిత్రం అక్టోబర్లో సెట్స్పైకి వెళ్తోంది.

nagachaitanya kathaanaayakudigaa natistonna ‘savyasachi’ chitramlo tamila heero madhavan natistunnaaru. kakapothe ee cinemalo aayanadi main vilan rol! avunu. atyanta vishwasaneeya samacharam prakaaram madhavan tolisaarigaa telugulo.. adhee vilan paatralo kanipinchanunnaaru. maniratnam chitram ‘sakhi’thoo telugu prekshakulaku madhavan suparichitule. gatamlo telugulo aafarlu vachina bhasha samasyatho vaatini vadulukunnaru madhavan. ippudu darsakudu chanduu mondeti cheppina katha, andulo tanaku affer chesina paatra aayanaku baga nachindanii, anduke greensignal icharani telisindi. iteevala vijay setupatito kalisi madhavan chesina tamila chitram ‘vikram vedha’ sanchalana vijayam saadhinchi, aayanaku marinta manchi paeru tecchindi. ee madhya vachina ‘guru’ chitramlo venkatesh chesina paatranu antaku mundu tamilamlo pooshinchindi aayane. ‘savyasachi’ dwara ippudu aayana nerugaa telugu prekshakula munduku raanunnaaru. ‘premam’ tarvaata nagachaitanya, chanduu mondeti combinationlo tayaaravutunna ee chitraanni maitri moovee makers samstha nirmistondi. anupama parameshwaran, anu immanuel naayikalugaa natistonna ee chitram actoberlo setspiki veltondi.